Maak die Solidariteit Navorsingsinstituut deel van Akademia – Die Afrikaanse opinieplatform
29 Junie 2016 29 Junie 2016 i90Christian
Maak die Solidariteit Navorsingsinstituut deel van Akademia
Die Solidariteit Navorsingsinstituut moet “deel” word van Akademia, die privaat Afrikaanse universiteit wat deur Solidariteit gestig is. Die SNI is die denksentrum van die Solidariteit Beweging en verrig navorsing wat verskeie instellings van die Solidariteit Beweging (veral die vakbond) moet help met die uitvoering van hul take.
Die belangrikste rede dat SNI eintlik deel moet word van Akademia is dat die SNI se navorsingskapasiteit kan bydra aan die uitbou van Akademia as universiteit. Akademia het tans geen navorsingstak nie en as die SNI deel word van Akademia kan daarmee ‘n begin gemaak word. Kennis en kunde van SNI kan so ook in Akademia se onderwys gebruik word.
Graadvangers by Akademia (Foto: Solidariteit)
Tweedens raak die navorsingsinstituut as deel van Akademia minder afhanklik van Solidariteit. Die SNI kan onder die vlag van Akademia steeds navorsing doen vir instellings van die Solidariteit Beweging, maar ook kommersiële navorsing (in die vorm van ‘n adviesburo) aan besighede en ander organisasies kan lewer. ‘n Navorsingsinstituut wat redelik onafhanklik is en verwant is aan ‘n hoëronderwysinstelling is, kan ‘n populêre navorsingsinstituut word. Afhanklik van die vraag uit die mark kan die navorsingsinstituut verder uitgebrei word.
Derdes het die Solidariteit Beweging reeds baie kennis op verskillende gebiede, waaronder werksgeleenthede, arbeidswetgewing, minderheids- en taalregte en ander gebiede. Dié kennis is handig én geld werd.
Daar is twee nadele om die navorsingsinstituut deel van Akademia te maak. Eerstens kan die inkorporering van die SNI in Akademia ‘n finansiële risiko wees. Tweedens is Akademia gehou aan sekere wetgewing insake sy aktiwiteite en bemarking. Indien die SNI oorgeneem word deur Akademia sal die SNI ook aan dié wetgewing moet voldoen.
‘n Ander moontlikheid is byvoorbeeld om die Solidariteit Navorsingsinstituut, wat reeds ‘n selfstandige organisasie is, te hernoem na Akademia Navorsingsinstituut, waarby dit ‘n selfstandige organisasie bly – maar verwant aan Akademia.
Previous Orania onder die loep: Orania in EFF-hande?
Next Marais-fonds moet Maties voor die hof daag
Manie on Teologie vir die twyfelaar (3): Hoekom ek nie ’n Christen is nie
[AFRI]kaner on Lesersartikel: Orania en Afrikaners se denke oor selfbehoud